Nordjyden Ruben Mikkelsen vinderen for tredje år i træk i DM i hotdogspisning. Og det var altså ikke småting, der skulle spises for at hive sejren hjem.

Det kræver lidt at blive danmarksmester i hotdogspisning. I år skulle der 31 hotdogs til, før titlen blev Ruben Mikkelsens. Og det er tredje år i streg, at nordjyden hiver sejren hjem. Der var til dette års DM i hotdogspisning kun 15 minutter at spise i. Førhen var der 30 minutter, og Ruben har de sidste to år været bedst hen i mod de 30 minutters udløb. Men de kun 15 minutter fik ikke stor betydning for Ruben. Faktisk betød de så lidt, at han sidste år vandt med 34 hotdogs på 30 minutter - og i år altså med 31 hotdogs på kun den halve tid. På 2. pladsen kom Daniel Larsen, der også er fra Aalborg. Han spiste 25 hotdogs. Derefter fulgte Jens Hausgaard fra København med 21 hotdogs. De tre vindere fik hver et rejsegavekort fra Steff Houlberg. Rubens 1. plads blev kvitteret med et gavekort på 20.000 kroner, 2. pladsen Daniel Larsen fik et gavekort på 10.000 mens 3. pladsen Jens Hausgaard fik et på 5.000 kroner. Konkurrencen blev afholdt for fjerde gang og er tidligere løbet af stablen i Silkeborg og Aarhus, men fordi mange nordjyder er glade for disciplinen er konkurrencen blevet flyttet til Aalborg. Mød Ruben i aften i TV2 Nord klokken 19.30